Tħabbret il-mewt kmieni dalgħodu ta’ Joan Fontaine, l-attriċi tas-snin 40 li rebħet Oscar għas-sehem tagħha fil-film ta’ Alfred Hitchcock “Suspicion”. Hija kellha 96 sena. Fontaine mietet id-dar tagħha f’Carmel. Minbarra li rebħet Academy Award għas-sehem tagħha f’“Suspicion”, Fontaine kienet ukoll nominata wkoll għal Oscar għas-sehem tagħha fil-film “Rebecca” (1940) u tliet snin wara għall-film “The Constant Nymph”. Hija rebħet l-Oscar għall-parti ta’ mara mhedda f’“Suspicion” (li ħadmet ma’ Cary Grant) fl-1941, l-istess sena li oħtha Olivia De Havilland kienet nominata għal “Hold Back the Dawn”.